**CENU APTAUJA NR. TNPz 2025/74**

**“Funkcionālo aprūpes gultu ar matraci piegāde un uzstādīšana Talsu novada pašvaldības iestādei pansionātam “Lauciene””**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: 10 (desmit) funkcionālo aprūpes gultu ar matraci piegāde un uzstādīšana Talsu novada pašvaldības iestādei pansionātam “Lauciene”.
	2. **Paredzamais līguma izpildes laiks:** 14 (četrpadsmit) dienas no līguma noslēgšanas dienas.
	3. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus var iesniegt, nosūtot uz e-pastu iepirkumi@talsi.lv līdz **2025. gada 18. jūlijam plkst. 10:00.**
	2. Kontaktpersona: Talsu novada pašvaldības iestādes pansionāts „Lauciene” direktors Kārlis Volanskis, tālr. 29476436, e-pasts: karlis.volanskis@talsi.lv
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2025/ 74 “Funkcionālo aprūpes gultu ar matraci piegāde un uzstādīšana Talsu novada pašvaldības iestādei pansionātam “Lauciene””.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskai specifikācijai.
	3. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros pretendents ir nodrošinājis vismaz 5 (piecu) funkcionālo gultu ar matraci piegādi un uzstādīšanu.
	4. Piedāvājums jāiesniedz, aizpildot Pretendenta pieteikumu (2.pielikums) un Pretendenta pieredzes sarakstu (3. pielikums).
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN (ja pakalpojuma sniedzējs ir PVN maksātājs).
5. **Samaksas nosacījumi:** Rēķina apmaksa tiks veikta 10 (desmit) darba dienu laikā pēc e-rēķina[[1]](#footnote-1) saņemšanas Talsu novada pašvaldības iestādes Pansionāts "Lauciene" e-adresē (\_DEFAULT@90000011944), sekundāri e-pasta adresē pansionatslauciene@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un izvērstā finanšu piedāvājumā noteiktajām prasībām.
1. *E – rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektrisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam EN 16931-1 atbilstošo sintakšu saraksts”.* [↑](#footnote-ref-1)